VIGAN CITY--- Kaso a reckless imprudence resulting to multiple homicide at serious multiple physical injuries ti naipila kontra iti driver ti jeep a naaksidente idiay ili ti Baay- Licuan, Abra.
Pinaneknekan ti Baay- Licuan - PNP a segun iti resulta ti eksaminasyon ti doktor, positibo iti alcohol intake ti driver a ni Victor Gallotan Pacio idi mapasamak ti aksidente.
Maibasar iti imbestigasyon ti pulisya, overloading ken pannakadadael ti preno ti rason ti nasao nga aksidente a agsipud ta umabot iti 55 dagiti pasaheros a naglugan iti jeep.
Manipud iti bilang dagiti pasaheros, lima iti natay ken 49 ti dagup dagiti nadundunor.
Kabayatanna, nagkiddaw ni Pacio iti pammakawan kadagiti biktima ket inlawlawag na a pinili na nga inbaw- ing iti kanal ti lugan ngem iti agderetso iti derraas.
Maipalagip nga agawid manipud iti meeting iti 4Ps daiti biktima idi mapasamak ti nakaal- allinggaget nga aksidente.
ilo_Latn ilo_Latn ilo_Latn ilo_Latn ilo_Latn ilo_Latn